OpenLLM-France/wikimedia huggingface dataset:
# Dade City North

Dade City North és una concentració de població designada pel cens dels Estats Units a l'estat de Florida. Segons el cens del 2000 tenia 3.319 habitants.

## Demografia

Segons el cens del 2000, Dade City North tenia 3.319 habitants, 910 habitatges, i 663 famílies. La densitat de població era de 704,1 habitants per km².
Dels 910 habitatges en un 43,5% hi vivien nens de menys de 18 anys, en un 45,9% hi vivien parelles casades, en un 17,1% dones solteres, i en un 27,1% no eren unitats familiars. En el 19,2% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,39 i el nombre mitjà de persones que vivien en cada família era de 3,81.
Per edats la població es repartia de la següent manera: un 33,1% tenia menys de 18 anys, un 14,9% entre 18 i 24, un 29,3% entre 25 i 44, un 16,1% de 45 a 60 i un 6,7% 65 anys o més.
L'edat mediana era de 26 anys. Per cada 100 dones de 18 o més anys hi havia 125,8 homes.
La renda mediana per habitatge era de 25.000 $ i la renda mediana per família de 25.987 $. Els homes tenien una renda mediana de 18.817 $ mentre que les dones 17.393 $. La renda per capita de la població era de 10.129 $. Entorn del 22,7% de les famílies i el 29,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dade City North». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Dade City North». American Fact Finder. Oficina del Cens dels Estats Units, 12-01-2010.
# Rima Dawes

Rima Dawes és una estructura geològica del tipus rima a la superfície de la Lluna, situada amb el sistema de coordenades planetocèntriques a 17.79 ° de latitud N i 26.72 ° de longitud E. Fa un diàmetre de 15 km. El nom va ser fet oficial per la UAI l'any 1985 i fa referència al cràter Dawes.

## Referències

* ↑ "Rima Dawes". Gazetteer of Planetary Nomenclature. USGS Astrogeology Research Program. (anglès)
# François Écoiffier

François Écoiffier (Prada, Conflent, 28 de juny de 1851 - Perpinyà 23 de juliol de 1913) va ser un metge, industrial i polític nordcatalà. Va ser batlle de Tuïr de 1892 a 1902.

## Biografia

Nasqué a Prada d'una família de notables i propietaris, es doctorà en medicina el 1883 i es va instal·lar com a metge a Tuïr. Aleshores es casà amb Thérèse Violet, hereva dels establiments Byrrh, que en gran part van augmentar la seva fortuna, que va invertir en diverses activitats locals: l'agricultura a Alenyà, el termalisme (es converteix en principal accionista dels Banys de Toès i Molig), mines de ferro del Canigó i electricitat, de les quals es converteix en un pioner participant en la creació de centrals elèctriques i en l'electrificació de diversos pobles, creant llavors una empresa de distribució que serà absorbida el 1946 per EDF.
Va ser alcalde de Tuïr de 1892 a 1902. També posseeix una importantíssima col·lecció de llibres i documents originals sobre la Història dels Rosselló i finança les excavacions arqueològiques del departament. És membre del Club Alpí Francès. Una avinguda de Tuïr porta el seu nom.

## Referències

* 1 2 Marty, 2011.

## Bibliografia

* Marty, Nicolas. «Écoiffier (François Pierre Louis)». A: Nouveau Dictionnaire de biographies roussillonnaises 1789-2011. 1 Pouvoirs et société, t. 1 (A-L). Perpinyà: Publications de l'olivier, 2011, p. 699. ISBN 9782908866414.
# Catedral de Nossa Senhora do Rosário

La Catedral Metropolitana de Nossa Senhora do Rosário es troba a Beira (Moçambic) i és la seu de l'arquebisbat de Beira.
La primera pedra de l'església va ser col·locada el 25 d'octubre de 1900 al lloc on es troba el primer cementiri de Beira. Les pedres dels fonaments de la nau i l'altar van ser retirades de la fortalesa de São Caetano de Sofala. L'església, construïda en l'estil neogòtic, va ser inaugurada en 1925. L'església es remunta a l'inici de la ciutat, la qual cosa explica la seva modesta grandària. Va ser elevada a la catedral des de la fundació de la diòcesi el 1940.

## Referències

* ↑ Hebberd, Ian. Beira, Moçambique: Rhodesia's Nearest Seaside Resort (en anglès). I. Hebberd, 1965.
* ↑ Xadreque, Agostinho; Rosário, Domingos do. Pequena historia da cidade da Beira: contribuição do Projecto ARPAC por ocasião do 102. aniversario da Beira (en portuguès). CETIBEL, 1989.
* ↑ Pereira, Alberto Feliciano Marques. A arte e a natureza em Moçambique: A arte em Moçambique (en portuguès), 1966.

## Enllaços externs

* La catedral a gcatholic.org
# Hans Samelson

Hans Samelson (Estrasburg, 3 de març de 1916 - Palo Alto, 22 de setembre de 2005) va ser un matemàtic estatunidenc nascut a Alemanya.

## Vida i Obra

Samelson va néixer a Estrasburg quan aquesta ciutat era alemanya, però acabada la Primera Guerra Mundial i en passar a mans franceses, la família va marxar a Breslau (avui Polònia) on el jove va començar els estudis universitaris de matemàtiques. Com que el seu pare era jueu va començar a experimentar problemes a la universitat, per això el 1936 va aconseguir abandonar la Alemanya nazi i marxar a estudiar al ETH Zürich, escola en la qual es va doctorar el 1940 sota la direcció de Heinz Hopf. El 1941 va aconseguir un visat per anar als Estats Units com si fos ciutadà francès (pel seu naixement a Estrasburg) i va passar el curs 1941-42 a l'Institut d'Estudis Avançats de Princeton. Mai més va tenir el desig de tornar a Alemanya on el seu pare es va suïcidar el 1938 per protegir la família.
Després de ser successivament professor a les universitats de Wyoming, Syracuse i Michigan, el 1961 va arribar a la Universitat Stanford on va fer la seva carrera acadèmica fins a la seva retirada el 1986, per convertir-se en professor emèrit.
Samelson va ser un matemàtic famós en els camps de la topologia, la geometria diferencial, la teoria de grups de Lie i de l'àlgebra de Lie. En el seu camp d'estudi va tractar d'estudiar els problemes matemàtics d'una manera geomètrica, i va fer molt per millorar la comprensió dels grups de Lie, que descriuen simetries contínues d'objectes geomètrics. Els grups de Lie tenen aplicacions importants tant en física com en robòtica.

## Referències

* ↑ Milgram, Cohen i Eliashberg, 2005, p. 1.
* ↑ Samelson, 1991, p. 97.
* ↑ Siegmund-Schultze, 2009, p. 140.
* ↑ Siegmund-Schultze, 2009, p. 328.
* ↑ Siegmund-Schultze, 2009, p. 99.
* 1 2 Sturrock, 2005, p. x.

## Bibliografia

* Milgram, R. James; Cohen, Ralph L.; Eliashberg, Yakov «Hans Samelson (1916-2005)» (en anglès). Memorial Resolution - Stanford University, 2005, pàg. 1-2.
* Samelson, Hans. «Some Early Memories Around Paul Halmos». A: John Ewing, F.W. Gehring (eds.). PAUL HALMOS Celebrating 50 Years of Mathematics (en anglès). Springer, 1991. ISBN 978-1-4612-6964-9.
* Siegmund-Schultze, Reinhard. Mathematicians fleeing from Nazi Germany (en anglès). Princeton University Press, 2009. ISBN 978-0-691-14041-4.
* Sturrock, Carrie «Hans Samelson - Stanford professor» (en anglès). San Francisco Chronicle, Nov. 4, 2005. ISSN: 1932-8672.

## Enllaços externs

* O'Connor, John J.; Robertson, Edmund F. «Hans Samelson» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Renowned mathematician Hans Samelson dies». Stanford Report, 2005. [Consulta: 4 octubre 2022]. (anglès)
# ChEBI

Les Chemical Entities of Biological Interest ('Chebi) (Entitats Químiques d'Interès Biològic), és una base de dades i l'ontologia d'entitats moleculars centrada en els compostos químics "petits", que és part de l'esforç dOpen Biomedical Ontologies. S'interessa per les entitats moleculars ja siguin de productes de la naturalesa o de productes sintètics però que tinguin una bioactivitat potencial. Les molècules directament codificades pel genoma, com ara àcids nucleics, proteïnes i pèptids derivats de proteïnes per escissió proteolítica, no són per regla incloses en Chebi.
Chebi utilitza la nomenclatura, el simbolisme i la terminologia aprovada per la Unió Internacional de Química Pura i Aplicada (IUPAC) i el Comitè de Nomenclatura de la Unió Internacional de Bioquímica i Biologia Molecular (NC-IUBMB).

## Referències

* ↑ De Matos, P.; Alcantara, R.; Dekker, A.; Ennis, M.; Hastings, J.; Haug, K.; Spiteri, I.; Turner, S.; Steinbeck, C. «Chemical Entities of Biological Interest: An update». Nucleic Acids Research, vol. 38, Database issue, 2009, pàg. D249–54. DOI: 10.1093/nar/gkp886. PMC: 2808869. PMID: 19854951.
* ↑ Degtyarenko, K.; De Matos, P.; Ennis, M.; Hastings, J.; Zbinden, M.; McNaught, A.; Alcantara, R.; Darsow, M.; Guedj, M. «ChEBI: A database and ontology for chemical entities of biological interest». Nucleic Acids Research, vol. 36, Database issue, 2007, pàg. D344–50. DOI: 10.1093/nar/gkm791. PMC: 2238832. PMID: 17932057.
# Kataegi

Kataegis (del grec: καταιγίς, tempesta) és un terme utilitzat en biologia molecular per designar zones d'hipermutació regional identificades en el genoma d'alguns tipus de càncers. Va ser descrit en el 2012 pel grup de càncer de mama del Consorci Internacional pel Genoma del Càncer (ICGC), perquè les gràfiques de càncer de mama semblaven una pluja, sent aquest tipus de càncer on van ser descoberts.
En concret, se sap que es donen kataegis en 13 dels 21 tipus de càncer de mama que es coneixen fins a la data. S'ha observat que el 49% dels càncers de mama els presenten. Aquestes hipermutacions localitzades són característiques de diferents firmes mutacionals, es troben a les firmes de substitució de bases 2 i 13, i a les firmes de reordenament 4 i 6. No obstant, les firmes de reordenament 1, 3 i 5 generalment no mostren kataegis.
Els kataegis afecten a regions diferents en els diferents tipus de càncers on han sigut observats.Aquestes zones es caracteritzen per estar situades en clusters d'una mida típica d'1 Kb rics en el trinucleòtid TpCpN situat sobre la mateixa cadena de ADN en les que es dona una elevada taxa de mutacions puntuals tipus C>T i/o C>G, i es solen trobar en les proximitats de zones on es dona reordenament cromosòmic.
S'ha plantejat la hipòtesi que en el procés estan involucrats els enzims de la família de les APOBEC deaminases. S'han trobat aquestes hipermutacions localitzades en càncer de pulmó, de pàncrees, fetge, meduloblastoma, limfoma de limfòcits B i leucèmia linfoblàstica aguda.

## Referències

* 1 2 Stratton, MR et al. «Mutational Processes Molding the Genomes of 21 Breast Cancers 149 (5).». Mutational Processes Molding the Genomes of 21 Breast Cancers [Cell], 2012, pàg. 149.
* ↑ Nik-Zainal, Serena; Davies, Helen; Staaf, Johan; Ramakrishna, Manasa; Glodzik, Dominik «Landscape of somatic mutations in 560 breast cancer whole-genome sequences». Nature, 534, 7605, pàg. 47–54. DOI: 10.1038/nature17676. PMC: PMC4910866. PMID: 27135926.
* 1 2 Imielinsk, M et al. «Signatures of mutational processes in human cancer». Signatures of mutational processes in human cancer [Nature], 2013.
# Afterlight

Afterlight és una aplicació d'edició d'imatges disponible per a dispositius mòbils iOS i Android. La seva seu es troba a Califòrnia, i l'aplicació es va llançar oficialment el 2 de novembre de 2017; tot i que una setmana després del seu llançament ja era el número 1 a la App Store de iOS. Ja que de fet, actualment compta amb una comunitat de milions d'usuaris.
Afterlight és una aplicació per a l'edició d'imatges que proporciona una edició ràpida i directa a causa del seu disseny simple combinat amb eines potents i ràpides. L'ús de l'aplicació és gratuït per a Android i de pagament per a iOS, tot i així alguns dels seus serveis són de subscripció per a tots els dispositius. Aquests, es poden contractar a l'apartat de "Subscripcions", i es facturen per avançat de manera periòdica mitjançant un "Cicle de Facturació", els quals s'estableixen mensual o anualment segons el tipus de subscripció seleccionat prèviament des de l'App Store.

## Serveis

De la mateixa manera que amb altres aplicacions d'edició fotogràfica, Afterlight permet als usuaris editar una imatge de la galeria o una imatge realitzada en aquell mateix instant des de la càmera del mòbil. Un cop triada la fotografia que es vol editar, l'usuari pot triar entre diferents opcions d'edició.

### Eines d'ajustament

Afterlight compta amb 15 eines d'edició fotogràfica per tal de millorar les fotografies fàcilment.

### Filtres

L'aplicació compta amb un total de 59 filtres. Aquesta proporciona dos paquets de filtres originals totalment ajustables; el primer d'ells consta de 27 filtres, i el segon, que és més nou i rep el nom de "Seasons", està format per 18. A més, ofereix un tercer paquet de 14 filtres, tots ells creats per usuaris d'Instagram i també són totalment regulables.

### Textures

Afterlight inclou 66 textures, totes elles de pel·lícula rallada, i per tant, simplificades mitjançant una gama de fugues de llum real i natural creades amb pel·lícula de 35mm i pel·lícula instantània.

### Eines de tall i transformació

A partir de les 15 eines d'ajustament diferents comentades anteriorment, l'aplicació permet ajustar i tallar les fotografies mitjançant una eina de tall fàcil i ràpida d'utilitzar. També permeten transformar les imatges a través d'una eina giratòria i de les eines de volteig vertical, horitzontal i rectificadora.

### Marcs

Per acabar, Afterlight compta amb una selecció de 77 marcs simples i ajustables, els quals proporcionen uns marges i tots ells són compatibles amb Instagram. Des de l'última actualització, també compta amb un paquet de fons de pantalla molt variats.

### Publicació

Un cop finalitzada l'edició de la fotografia, de manera automàtica, Afterlight ofereix l'opció de guardar la imatge a la galeria del mòbil en diferents mides, o bé de publicar-la directament a la xarxa social que es desitgi.

## Referències

* ↑ «Afterlight - iOS Photo Editor». [Consulta: 2 desembre 2019].
* ↑ «Afterlight - Aplicaciones en Google Play» (en castellà). [Consulta: 2 desembre 2019].
# DeRay Mckesson

DeRay Mckesson (Baltimore, 9 de juliol de 1985) és un activista i mestre estatunidenc. McKesson és membre del moviment Black Lives Matter i és conegut pel seu activisme a través dels mitjans de comunicació socials com Twitter i Instagram. Ha participat activament en les protestes de Ferguson i Baltimore. McKesson també ha escrit als diaris The Huffington Post i The Guardian. Juntament amb Johnetta Elzie, Bretanya Packnett i Samuel Sinyangwe, McKesson va llançar campanya Zero, una plataforma política per posar fi a la violència policial.
El 3 de febrer de 2016 McKesson va anunciar la seva candidatura a les eleccions de l'alcaldia de Baltimore. Va quedar sisè en les primàries del Partit Demòcrata el 26 d'abril.

## Referències

* ↑ Monllos, Kristina «How DeRay Mckesson Turned Social Media Into a Powerful Tool for Social Justice» (en anglès). AdWeek, 30-10-2016.
* ↑ Kang, Jay Caspian «'Our Demand Is Simple: Stop Killing Us'». The New York Times Magazine, May 4, 2015 [Consulta: February 23, 2016].
* ↑ ; Packnett, Brittany; Elzie, Johnetta «An Open Letter From Ferguson Protesters and Allies». The Huffington Post, November 18, 2014 [Consulta: February 23, 2016].
* ↑ McKesson, DeRay «Ferguson and beyond: how a new civil rights movement began – and won't end» (en anglès). The Guardian, 09-08-2015.
* ↑ Rao, Sameer «DeRay Mckesson, Johnetta Elzie and Co. Launch Campaign Zero To End Police Brutality». Colorlines [Consulta: 4 febrer 2017].
* ↑ Broadwater, Luke «DeRay Mckesson files to run in Baltimore mayoral race» (en anglès). Baltimore Sun, 03-02-2016. Arxivat de l'original el 2017-02-05 [Consulta: 4 febrer 2017].

## Enllaços externs

* Aparicions a C-SPAN (anglès)
* Browne, Rembert «In Conversation with DeRay McKesson» (en anglès). New York Magazine.
# François de Rugy

François Goullet de Rugy, més conegut com a François de Rugy (Nantes, 6 de desembre de 1973) és un polític francès.
Després de la seva reelecció com a diputat al juny del 2017, es va afiliar al grup de La République en marche i esdevingué aleshores president de l'Assemblea Nacional, essent llavors el titular d'aquesta funció més jove de la Vena República. Més endavant, al setembre del 2018, va ser nomenat ministre d'Estat, ministre de la Transició ecològica i solidària del Segon govern d'Édouard Philippe, com a successor de Nicolas Hulot.
El juliol del 2019, unes revelacions del diari Mediapart respecte a l'organització d'àpats privats amb diners públics quan era president de l'Assemblea Nacional, juntament amb obres realitzades al seu domicili de ministre, i alhora la seva ocupació d'una vivenda de vocació social, van generar una gran controvèrsia. A conseqüència del rebombori dels diversos escàndols revelats es veié obligat a dimitir el 16 de juliol del 2019.

## Referències

* ↑ «François de Rugy». Voici [Consulta: 16 juliol 2019].
* ↑ Garde, Marta «Dimiteix el número dos de Macron pels excessos amb diners públics». Diari de Girona, 17-07-2019 [Consulta: 17 juliol 2019].
* ↑ «Dimiteix el ministre d'Ecologia francès acusat de pagar-se "luxes" amb diners públics». diari Ara, 16-07-2019 [Consulta: 17 juliol 2019].
# Casanova de Serentill

Casanova de Serentill és una masia situada al municipi de Lladurs, a la comarca catalana del Solsonès.

## Enllaços externs

   * Fototeca del Solsonès: Article referit a aquesta masia
# Heteromys nelsoni

Heteromys nelsoni és una espècie de mamífer rosegador de la família dels heteròmids. Viu a Guatemala i Mèxic. El seu hàbitat natural són els pendents freds i humits dels boscos montans amb moltes plantes epífites, molses i arbres caiguts. Està amenaçada per la desforestació i fragmentació del seu entorn natural, així com les esllavissades i les inundacions.
Aquest tàxon fou anomenat en honor del naturalista i etnòleg estatunidenc Edward William Nelson.

## Referències

* ↑ Cuarón, A.; Reid, F.; Vázquez, E. Heteromys nelsoni. UICN 2008. Llista Vermella d'espècies amenaçades de la UICN, edició 2008, consultada el 7 agost 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 290. ISBN 978-0801893049.
# Aftermath Entertainment

Aftermath Entertainment és una discogràfica nord-americana especialitzada en hip-hop fundadada per Dr. Dre el 1996.

## Història de la companyia

Originalment Dre va ser vicepresident de Death Row Records amb Suge Knight, però va deixar el segell el 1996. Aftermath distribueix el seu material mitjançant Interscope Records, una divisió d'Universal Music Group, la segona companyia de música capdavantera en el món.
Aftermath ha basat el seu gran èxit en tres estrelles del món del hip-hop com són Eminem, 50 cent i més recentment The Game.

## Referències

* ↑ «Interview With Angelo Sander». HitQuarters, 19-12-2005. [Consulta: 20 juny 2010].

## Enllaços externs

* Aftermath Web Oficial
* Fansite
# DeRidder

DeRidder és una població dels Estats Units a l'estat de Louisiana. Segons el cens del 2000 tenia 9.808 habitants.

## Demografia

Segons el cens del 2000, DeRidder tenia 9.808 habitants. La densitat de població era de 446 habitants/km².
Per edats la població es repartia de la següent manera: un 27,1% tenia menys de 18 anys, un 8,6% entre 18 i 24, un 27,3% entre 25 i 44, un 22,4% de 45 a 60 i un 14,5% 65 anys o més.
L'edat mediana era de 37 anys. Per cada 100 dones de 18 o més anys hi havia 83,3 homes.
La renda mediana per habitatge era de 31.952 $ i la renda mediana per família de 39.384 $. Els homes tenien una renda mediana de 36.388 $ mentre que les dones 21.302 $. La renda per capita de la població era de 16.996 $. Entorn del 15% de les famílies i el 18% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- DeRidder». American Fact Finder. Oficina del Cens dels Estats Units, 12-01-2010.
* ↑ «Fact Sheet- DeRidder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
# Riu Corrib

El Riu Corrib (en irlandès gaèlic -Gaillimh / Abhainn na Gaillimhe) és un riu que es troba a l'oest d'Irlanda i té el seu curs entre el Loch Coirib / Llac Corrib i la badia de Galway, on desemboca després de travessar la ciutat de Galway. El riu recorre tan sols sis quilòmetres entre el llac i el mar, pel que acostuma a dir-se que és el més curt d'Europa.
N'hi ha qui defensa que el nom correcte del riu seria riu Galway (de Gaillimh). En gaèlic se l'anomena de vegades An Ghaillimh ("el Galway") i també Abhainn na Coiribe. La llegenda que compta el perquè del nom del riu diu que porta el nom per Gailleamh, la filla d'un cabdill que es va ofegar al riu. Es creu que la paraula Gaillimh significa pedregós, en el sentit de "riu pedregós". Segons una llegenda incorrecta, la ciutat prendria el seu nom de la paraula Gallaibh, "forasters" i.e. "la ciutat dels forasters", mentre que de fet el nom Gaillimh es va aplicar primer al riu i després a la ciutat. L'assentament de Galway es va nomenar originàriament Dún Bhun na Gaillimhe, o "la ciutat del final del (riu) Galway".
El riu va donar el seu nom al poblat, que va créixer fins a convertir-se en ciutat, i des de 1570 la ciutat va donar nom al comtat.

## Vegeu també

* Rius d'Irlanda

## Enllaços externs

* Lower Corrib River Guide
* Surfing O'Brien's Wave on the Lower Corrib from YouTube.
* Jes Rowing on the Corrib
* Salmon fishing on the River Corrib (Galway Fishery), from Salmon Ireland Arxivat 2012-02-24 a Wayback Machine.
* The Eglinton Canal